joelniklaus/EU_Wikipedias huggingface dataset:
Κόπτες

Οι Κόπτες ( ,  ) είναι εθνοθρησκευτική ομάδα η οποία κατοικεί κυρίως στην περιοχή της σημερινής Αιγύπτου, όπου και αποτελούν τον σημαντικότερο χριστιανικό πληθυσμό. Οι Κόπτες αποτελούν, επίσης, την σημαντικότερη πληθυσμιακή ομάδα Χριστιανών στο Σουδάν και τη Λιβύη. Ιστορικά, ομιλούν την κοπτική γλώσσα, η οποία αποτελεί άμεσο απόγονο της Δημοτικής αιγυπτιακής η οποία ομιλούταν κατά τη διάρκεια της Ρωμαϊκής περιόδου. Η κοπτική γλώσσα αποτελεί αντικείμενο μελέτης της Κοπτολογίας και παραμένει σε χρήση ως λειτουργική γλώσσα, παρά το γεγονός πως η πλειονότητα των Κοπτών σήμερα ομιλούν τα Αραβικά.

Οι Κόπτες στην Αίγυπτο αποτελούν τον σημαντικότερο χριστιανικό πληθυσμό στη Μέση Ανατολή, καθώς και τη σημαντικότερη εθνοθρησκευτική μειονότητα στην περιοχή, με ένα εκτιμώμενο ποσοστό της τάξεως του 10-20% επί του συνόλου του πληθυσμού της Αιγύπτου. Οι Κόπτες στο Σουδάν αποτελούν το σημαντικότερο χριστιανικό πληθυσμό στο Σουδάν, με ένα εκτιμώμενο ποσοστό της τάξεως του 1% επί του συνόλου του πληθυσμού του Σουδάν. Οι Κόπτες στη Λιβύη αποτελούν τον σημαντικότερο Χριστιανικό πληθυσμό στη Λιβύη, με ένα εκτιμώμενο ποσοστό της τάξεως του 1% επί του συνόλου του πληθυσμού της Λιβύης. 
Οι περισσότεροι Κόπτες υπάγονται πνευματικά στην Κοπτική Ορθόδοξη Εκκλησία Αλεξάνδρειας. Η Κοπτική Καθολική Εκκλησία, η οποία είναι Ανατολική Καθολική Εκκλησία σε πλήρη κοινωνία με την Ρωμαιοκαθολική Εκκλησία, ισχυρίζεται αριθμό πιστών της τάξεως των 163.000.

Παραπομπές σημειώσεις

Εξωτερικοί σύνδεσμοι

 The Coptic Calendar by Bishoy K. R. Dawood (1.29MB pdf file – historical development and technical discussion)
 An introduction to the Coptic calendar (Gregorian equivalents are valid only between 1900 and 2099)
 The Orthodox Ecclesiastical Calendar
 Ancient Egyptian Calendar and Coptic Calendar
 Coptic Orthodox Church Network
 Copts
 Copts United
 Free Copts
 American Coptic Association
 European Coptic Association
 Coptic Book
 Coptic Cairo
 France-copte.net France Copte
 Coptic Museum
 In Search of the Lost Egyptian Identity
 Egypt's Copts After Kosheh
 Egypt: Minorities and the State
 International Religious Freedom Report: Egypt
 
 Coptic Orthodox Church French texts
 Coptic Christians of Egypt – German Site
 Coptic texts and manuscripts at Leiden University Library
Θανάσης Θεοχαρόπουλος

Ο Θανάσης Θεοχαρόπουλος (γενν. Βέροια, 5 Νοεμβρίου 1978) είναι Έλληνας πολιτικός, στέλεχος του ΣΥ.ΡΙΖ.Α. και πρώην πρόεδρος της Δημοκρατικής Αριστεράς.

Βιογραφικά στοιχεία

Προσωπική ζωή και σπουδές
Ο Θανάσης Θεοχαρόπουλος γεννήθηκε στις 5 Νοεμβρίου 1978 στη Βέροια. 

Είναι γεωπόνος, διδάκτωρ αγροτικής οικονομίας, ενώ έχει διδάξει σε διάφορα πανεπιστήμια της Ελλάδας και του εξωτερικού. Επίσης, έχει συμμετάσχει σε αρκετά ερευνητικά προγράμματα της Ευρωπαϊκής Επιτροπής, ενώ έχει συγγράψει περισσότερα από 50 άρθρα σε επιστημονικά περιοδικά, συνέδρια και επιστημονικά βιβλία.

Είναι παντρεμένος με τη Φρίντα Γάζαρου, με την οποία έχει αποκτήσει δύο παιδιά.

Πολιτική σταδιοδρομία
Ο Θανάσης Θεοχαρόπουλος αποτελεί ιδρυτικό στέλεχος της Δημοκρατικής Αριστεράς. 

Από τον Ιούλιο του 2012 μέχρι τον Ιούλιο του 2013 διετέλεσε Ειδικός Γραμματέας Κοινοτικών Πόρων και Υποδομών του Υπουργείου Αγροτικής Ανάπτυξης και Τροφίμων.

Από τον Ιανουάριο του 2014 μέχρι τον Φεβρουάριο του 2015 διετέλεσε γραμματέας της Κεντρικής Επιτροπής της Δημοκρατικής Αριστεράς, θέση στην οποία εκλέχθηκε δύο φορές μετά το 2ο και το 3ο Συνέδριο του κόμματος.

Στο 4ο Συνέδριο της Δημοκρατικής Αριστεράς, το οποίο διεξήχθη από τις 5 μέχρι τις 7 Ιουνίου 2015, ο Θανάσης Θεοχαρόπουλος εξελέγη πρόεδρος του κόμματος, συγκεντρώνοντας το 52,88% των ψήφων.

Στις 10 Σεπτεμβρίου 2015 ανακοινώθηκε η τοποθέτησή του ως επικεφαλής του ψηφοδελτίου επικρατείας της εκλογικής συνεργασίας Δημοκρατική Συμπαράταξη, στην οποία συμμετείχαν το Πανελλήνιο Σοσιαλιστικό Κίνημα, η Δημοκρατική Αριστερά και οι Κινήσεις Πολιτών για τη Σοσιαλδημοκρατία, ενόψει των εκλογών του Σεπτεμβρίου 2015. Ο Θανάσης Θεοχαρόπουλος εξελέγη βουλευτής Επικρατείας στις εκλογές του Σεπτεμβρίου 2015 και ήταν κοινοβουλευτικός εκπρόσωπος της Δημοκρατικής Συμπαράταξης.

Στις 20 Ιανουαρίου 2019 διεγράφη από την Κοινοβουλευτικής Ομάδα, καθώς δήλωσε, μετά από απόφαση της Κεντρικής Επιτροπής της ΔΗΜΑΡ, πως θα υπερψηφίσει τη Συμφωνία των Πρεσπών. 

Στις 6  Απριλίου 2019 αποφασίσθηκε από την Κεντρική Επιτροπή της Δημοκρατικής Αριστεράς  η συμπόρευση της ΔΗΜΑΡ και του πρόεδρου της Θανάση Θεοχαρόπουλου με τον ΣΥΡΙΖΑ που σφραγίσθηκε με συνάντηση του Αλέξη Τσίπρα με τον Θανάση Θεοχαρόπουλο στη βάση προγραμματικής συμφωνίας των δύο κομμάτων που δόθηκε στην δημοσιότητα στις 7 Απριλίου 2019. 

Στις 4 Μαΐου 2019 ο Θανάσης Θεοχαρόπουλος ανέλαβε υπουργός Τουρισμού στην κυβέρνηση Τσίπρα. Στις βουλευτικές εκλογές του 2019 ήταν υποψήφιος με τον ΣΥΡΙΖΑ στην περιφέρεια Β3' Νότιου Τομέα Αθηνών, έλαβε 13.757 ψήφους αλλά δεν εξελέγη. Τον Ιούλιο του 2019 ορίστηκε διευθυντής της Κοινοβουλευτικής Ομάδας του ΣΥΡΙΖΑ.

Παραπομπές

Έλληνες αρχηγοί κομμάτων
Βουλευτές εκλεγμένοι με τη Δημοκρατική Συμπαράταξη
Έλληνες βουλευτές επικρατείας
Έλληνες βουλευτές διαγραφέντες
Έλληνες υπουργοί Τουρισμού
Σπινόσαυρος

Ο Σπινόσαυρος ήταν μεγάλος θηριόποδας δεινόσαυρος που έζησε στην μέση κρητιδική περίοδο. Έζησε πριν από 100 με 95 εκατομμύρια χρόνια,την ίδια χρονική περίοδο με ένα άλλο γιγάντιο αρπακτικό τον Καρχαροδοντόσαυρο,αλλά δεν ανταγωνίζονταν για τροφή.

Χαρακτηριστικά 
Ο Σπινόσαυρος ζούσε στις ακτές και τα ποτάμια της Βορείου Αφρικής. Ο πρώτος σκελετός Σπινόσαυρου καταστράφηκε στο  2ο Παγκόσμιο Πόλεμο και έτσι για χρόνια ήταν άγνωστο το πώς έμοιαζε αυτό το ζώο. Σύμφωνα με νέα ευρήματα έχουν γίνει διάφοροι υπολογισμοί που δείχνουν ότι οι ενήλικες Σπινόσαυροι έφταναν τα 14-18 μέτρα σε μήκος και σε βάρος τους 7-21 τόνους. Πιο πρόσφατες έρευνες δείχνουν ότι πιθανότατα το μεγαλύτερο δείγμα είχε μήκος 16 μέτρα και ζύγιζε γύρω στους 7.5 τόνους. Είναι το μεγαλύτερο   χερσαίο αρπακτικό όλων των εποχών.

Στην πλάτη του είχε ένα ιστίο μήκους 2 μέτρων. Η χρήση του δεν είναι ακριβής, ίσως το χρησημοποιούσε για την ρuθμιση της θερμοκρασίας του σώματός του. Επιπρόσθετα σύμφωνα με την έρευνα του N.Ibrahim είχε επίπεδη πλατιά ουρά παρόμοια με αυτή των γυρίνων ή των τριτώνον που πιθανό να χρησίμευε στο κολύμπι. Τέλος είχε στενόμακρο κρανίο με μήκος έως και 1,8 μέτρα παρόμοιο με αυτό του κροκόδειλου.

Διατροφή 
Ο Σπινόσαυρος περνούσε τον περισσότερο καιρό στον νερό κυνηγόντας μεγάλα ψάρια και κροκόδειλους στα ποτάμια και πλησιόσαυρους και πτερόσαυρους στις ακτές. Σε καιρούς ξηρασίας τρεφόταν με κουφάρια δεινοσαύρων που έκλεβε από άλλα αρπακτικά ή φυτοφάγους δεινόσαρους που κυνηγούσε ο ίδιος.Το στενόμακρο κρανίο του σπινόσαυρου ήταν κατάλληλο για να γραπώνει ψάρια από το νερό..

Παραπομπές 

Δεινόσαυροι
Κορωνησία Άρτας

Η Κορωνησία είναι χωριό της Περιφερειακής Ενότητας Άρτας στον Αμβρακικό κόλπο, με 167 μόνιμους κατοίκους (απογραφή 2011) και απέχει περίπου 25 χιλιόμετρα από την πόλη της Άρτας.. Βρίσκεται στο μικρό νησί Πέρα Νησί, το οποίο όμως είναι γνωστό συνολικά ως Κορωνησία.

Σύμφωνα με το Σχέδιο Καποδίστρια, η Κορωνησία υπήρξε από το 1997 μέχρι το τέλος του 2010 τμήμα του Δήμου Αμβρακικού με έδρα την Ανέζα. Με βάση τη νέα διοικητική διαίρεση που προβλέπει το Σχέδιο Καλλικράτης, η Κορωνησία εντάχθηκε στο Δήμο Αρταίων.

Δημογραφικά στοιχεία 
Σήμερα ο πληθυσμός ανέρχεται στους 167 μόνιμους κατοίκους (απογραφή 2011), εμφανίζοντας μείωση σε σχέση με την απογραφή του 2001, όπου ο πληθυσμός ανερχόταν στους 192 κατοίκους.

Οι πληθυσμιακές διακυμάνσεις, αποτυπώνονται στον παρακάτω πίνακα.

Παραγωγή και απασχόληση 
Οι κάτοικοι του οικισμού έχουν ως κύρια ασχολία την αλιεία και τον τουρισμό.

Τοπική αγιολογία
Ο Όσιος Ονούφριος ο εν Κορωνησία. Ελάχιστες είναι οι πληροφορίες σχετικά με τον βίο του Οσίου Ονουφρίου. Μόνασε σε ένα μοναστήρι στο νησί της Κορωνησίας. Δεν υπάρχουν ακριβείς πληροφορίες σχετικά με τον θάνατό του. Η μνήμη του τιμάται στις 12 Ιουνίου μαζί με τον Άγιο Ονούφριο της Αιγύπτου και θεωρείται ο προστάτης της Κορωνησίας.

Παραπομπές

Εξωτερικοί σύνδεσμοι 
 Δήμος Αρταίων
 Περιφερειακή Ενότητα Άρτας

Κορωνησια
Κορωνησια
Δήμος Αρταίων
Νησιά του Αμβρακικού Κόλπου
NMR μηδενικού πεδίου

NMR μηδενικού πεδίου (Zero field NMR) είναι η λήψη φασμάτων NMR σε ένα περιβάλλον προσεκτικά σαρωμένο από μαγνητικά πεδία (Συμπεριλαμβανομένου του γήινου μαγνητικού πεδίου). Είναι χρήσιμο στη μελέτη χημικών ουσιών με μαγνητικά ενεργούς πυρήνες (με σπιν 1/2 και μεγαλύτερα) και για μελέτη της μοριακής δυναμικής (molecular dynamics).

Η ανάπτυξη πολύ ευαίσθητων μαγνητικών ανιχνευτών (SQUID (υπεραγώγιμη συσκευή μαγνητικής συμβολής Superconducting quantum interference device), συντονισμός γιγαντιαίου μονοπόλου (Giant Monopole Resonance ή GMR), ατομικό μαγνητόμετρο (atomic magnetometer)) έκανε δυνατή (τη δεκαετία του 2000) την ανίχνευση σημάτων NMR άμεσα σε περιβάλλοντα μηδενικού πεδίου. Τα προηγούμενα πειράματα NMR μηδενικού πεδίου βασίστηκαν σε έμμεση ανίχνευση όπου το δείγμα έπρεπε να πηγαίνει από το θωρακισμένο περιβάλλον μηδενικού πεδίου σε ένα υψηλό μαγνητικό πεδίο για ανίχνευση με ένα συμβατικό επαγωγικό πηνίο.

Πολύ επιτυχημένη ήταν η υλοποίηση των ατομικών μαγνητομέτρων σε μηδενικό μαγνητικό πεδίο δουλεύοντας με κυψέλες ατμού ρουβιδίου για να ανιχνευθεί NMR μηδενικού πεδίου.

Μερικές φορές έχει αναφερθεί, αλλά ανακριβώς, ως πυρηνικός τετραπολικός συντονισμός (nuclear quadrupole resonance) (NQR).

Παραπομπές

Παραπέρα μελέτη 
M. P. Ledbetter, C. Crawford, A. Pines, D. Wemmer, S. Knappe, J. Kitching, D. Budker "Optical detection of NMR J-spectra at zero magnetic field" J. Magn. Reson. (2009), 199, 25-29. 
T. Theis, P. Ganssle, G. Kervern, S. Knappe, J. Kitching, M. P. Ledbetter, D. Budker and A. Pines; “Parahydrogen-enhanced zero-field nuclear magnetic resonance” Nature Physics (2011), 7, 571–575.

Εξωτερικοί σύνδεσμοι 
 https://pines.berkeley.edu/research/ultra-low-field-zero-field-nmr
 https://pines.berkeley.edu/publications/chemical-analysis-using-j-coupling-multiplets-zero-field-nmr-0
 http://physicsworld.com/cws/article/news/2013/apr/24/atomic-magnetometer-is-most-sensitive-yet

Φασματοσκοπία
Πυρηνικός μαγνητικός συντονισμός
Βίλλα Αλλατίνι

Η Βίλλα Αλλατίνι είναι τριώροφη έπαυλη στην περιοχή Ντεπώ που κτίσθηκε το 1898 ως κατοικία της εβραϊκής οικογένειας Αλλατίνι και βρίσκεται επί της σημερινής Λεωφόρου Β. Όλγας.

Ιστορικό 

Χτίστηκε το 1898 από τον Ιταλό αρχιτέκτονα Βιταλιάνο Ποζέλι ως εξοχική κατοικία της εβραϊκής Οικογένειας Αλλατίνι. Σημειώνεται ότι ο ίδιος αρχιτέκτονας σχεδίασε και τους Μύλους της οικογένειας Αλλατίνι που εγκαινιάστηκαν το 1890. Εκείνη την εποχή η περιοχή στην οποία βρίσκεται χτισμένη η Βίλλα ονομαζόταν συνοικία των "Εξοχών" ή συνοικία των "Πύργων".

Η βίλα, μετά την επικράτηση του κινήματος των Νεότουρκων, από το 1909 έως το 1911 χρησιμοποιήθηκε ως κατοικία του σουλτάνου Αβδούλ Χαμίτ του Β', ο οποίος αφού εκθρονίστηκε από τους Νεότουρκους διαβίωνε εκεί σε καθεστώς κατ' οίκον περιορισμού. Το 1926 στέγασε για ένα έτος τη Φιλοσοφική Σχολή, μοναδικό τμήμα του νεοσύστατου τότε Πανεπιστημίου της Θεσσαλονίκης, ενώ κατά τον Ελληνοϊταλικό Πόλεμο (1940-1941) χρησιμοποιήθηκε σαν νοσοκομείο.

Στη Βίλλα Αλλατίνι από το 1979 έδρευε η Νομαρχία Θεσσαλονίκης και από το 2011 η Περιφέρεια Κεντρικής Μακεδονίας. Μετά την ολοκλήρωση του νέου κτιρίου της Περιφέρειας Κεντρικής Μακεδονίας στην οδό 26ης Οκτωβρίου 64 στο Λιμάνι, μεταφέρθηκαν οι περισσότερες υπηρεσίες από το παλιό κτίριο. Έτσι, σήμερα η Βίλλα Αλλατίνι στεγάζει λίγα εναπομείναντα γραφεία της Περιφέρειας.

Σύνδεσμοι 

Κτίρια και κατασκευές στη Θεσσαλονίκη
Κοινότητα Υάμειας

Η Κοινότητα Υάμειας, είναι μία από τις 10 Κοινότητες της Δημοτικής Ενότητας Κορώνης, του Δήμου Πύλου - Νέστορος και υπάγεται στην Περιφερειακή Ενότητα Μεσσηνίας, της Περιφέρειας Πελοποννήσου. Αποτελείται από έναν οικισμό, την Υάμεια ως έδρα και έχει 115 μόνιμους κατοίκους, σύμφωνα με την Απογραφή του 2011.

Διοικητικές μεταβολές

Διατελέσαντες Κοινοτάρχες

Διοικητική υπαγωγή

Πληθυσμιακή εξέλιξη

Χάρτης περιοχής

Δείτε επίσης 
Υάμεια • Γεωργάκης Μουρδουκούτας • Θεόδωρος Μουρδουκούτας • Αρχαία Υάμεια • Δήμος Υάμειας • Ρεσάλτο στο Κάστρο της Κορώνης

Αρκουδόρεμα Αρκαδίας • Παναγία Αρκουδορέματος Αρκαδίας

Εξωτερικοί σύνδεσμοι 

 ΥΑΜΕΙΑ (ΤΖΑΪΖΙ) FOR EVER (σελίδα στο facebook)
 Για βγάτε μεσ' στου Σαρατζά κι' αγνάντι στου Τζαιΐζι [Ιστορικό Πελοποννήσου] ~ Κώστας Καντζιλιέρης (βίντεο στο youtube)
 Αρκουδόρεμα Αρκαδίας, το χωριό των Μπλαναίων που εξαφανίστηκε μέσα στο πράσινο του δάσους (βίντεο στο youtube)

Παραπομπές 

Επαρχία Πυλίας
Πύλος
Δήμος Πύλου - Νέστορος
Δήμος Κορώνης
Δημοτική Ενότητα Κορώνης
Υάμεια
Γιασμίνα Ίλιτς

Η Γιασμίνα Ίλιτς  (γεν. 1985) είναι διεθνής Σέρβα καλαθοσφαιρίστρια. Την περίοδο 2009-10 αγωνίστηκε στον Παναθηναϊκό.

Πηγές
 Jasmina Ilic
 Προφίλ στο eurobasket.com

Καλαθοσφαιρίστριες ΠΑΟ
Σέρβοι καλαθοσφαιριστές
Αρχαία Υάμεια

Στη θέση «Βίγλα», περιοχή της Κοινότητας Καπλανίου Μεσσηνίας και κοντά στα χωριά Καπλάνι και Ζιζάνι, που απέχει οδικώς 6 χλμ. από την Υάμεια, βρέθηκαν αρχαιολoγικά ευρήματα με αναφορές στην Αρχαία Υάμεια. Χρειάζεται όμως να γίνει ανασκαφή και αρχαιολογική έρευνα για να μαθουμε περισσότερα γιά την Αρχαία Υάμεια. 

Υαμείτις ήταν μία από τις 5 πόλεις που μοίρασε ο Κρεσφόντης τη Μεσσηνία. Οι άλλες 4 ήταν η Πύλος, το Ρίο (πιθανόν η σημερινή Κορώνη). η Μεσόλα και η πρωτεύουσα Στενύκλαρος (Στράβων 8,4,7). Υάμεια, ή Υαμία, ή Υαμείτης, ή Υαμίτης ήταν η πόλη που παραχώρησαν οι Λακεδαιμόνιοι στους απογόνους του Ανδροκλή (Παυσανίας 4,14,4).

Η περιοχή Βίγλα στο Καπλάνι Πυλίας, κηρύχθηκε Χερσαίος Αρχαιολογικός Χώρος από το Υπουργείο Πολιτισμού και την Εφορεία Αρχαιοτήτων Μεσσηνίας, με το ΦΕΚ 666Β - 01/08/1996 (σελ. 2 και 3, από 8).

Παραπομπές 
Υαμεια
Πόλεις της αρχαίας Μεσσηνίας
Αρχαία Μεσσηνία

Υάμεια
Σέρφινγκ

Το σέρφινγκ ή κυματοδρομία (surfing ή σερφάρισμα) είναι θαλάσσιο άθλημα στο οποίο ο αθλητής (σέρφερ) καβαλάει ένα κινούμενο κύμα. Συνήθως τα κύματα αυτά βρίσκονται στον ωκεανό, αλλά μπορεί να βρίσκονται επίσης σε λίμνες ή ποτάμια, με τη μορφή στατικών ή παλιρροιακών κυμάτων, ή να είναι τεχνητά, όπως αυτά που δημιουργούνται από πλοία ή σε ειδικές πισίνες.

Το σέρφινγκ μπορεί να γίνει με σανίδα, αλλά αυτό δεν είναι απαραίτητο. Στο σύγχρονο σέρφινγκ συνήθως όμως αφορά το σέρφερ όρθιο πάνω σε ειδική σανίδα του σερφ. Παρόλα αυτά υπάρχουν πολλές παραλλαγές, όπως με τον σέρφερ να είναι ξαπλωμένος πάνω στη σανίδα ή στα γόνατα, ή ακόμη και χωρίς τη χρήση σανίδας, χρησιμοποιώντας μόνο το σώμα του.

Το σέρφινγκ κατάγεται από την Πολυνησία, όπου για αιώνες ήταν τμήμα του πολυνησιακού πολιτισμού. Η πρώτη φορά που το είδαν οι Ευρωπαίοι ίσως ήταν στην Ταϊτή το 1767, από τον Σάμουελ Γουόλις, ή το 1769 από τον Τζόζεφ Μπανγκς, μέλος της πρώτης αποστολής του Τζέιμς Κουκ με το HMS Endeavour. Ο Τζορτζ Φριθ (George Freeth, 1883-1919) χαρακτηρίζεται συχνά ως ο πατέρας του σύγχρονου σέρφινγκ.

Ολυμπιακοί Αγώνες
Στις 3 Αυγούστου 2016, ανακοινώθηκε από τη Διεθνή Ολυμπιακή Επιτροπή, ότι το σερφ θα συμπεριληφθεί ως ολυμπιακό άθλημα για πρώτη φορά στους Ολυμπιακούς Αγώνες που θα διεξαχθούν στο Τόκιο το 2020.

Δημοφιλείς προορισμοί

Ασία
Η Ινδονησία θεωρείται προορισμός με πολύ μεγάλη παράδοση και σημαντικές υποδομές στο σερφινγκ. Η Σρι Λάνκα επίσης είναι ένας ανερχόμενος προορισμός, με αξιόπιστο κυματισμό και υποδομές για την υποδοχή σέρφερς.

Αμερική
Η Χαβάη, η Βραζιλία, η Καλιφόρνια των Η.Π.Α. και η Κόστα Ρίκα είναι από τους δημοφιλέστερους προορισμούς στην Αμερική για την εξάσκηση στο σέρφινγκ.

Αφρική
Το Μαρόκο και η Νότια Αφρική θεωρούνται οι σημαντικότεροι προορισμοί στην αφρικανική ήπειρο για σέρφινγκ.

Ευρώπη
Η Γαλλία και η Πορτογαλία είναι οι σημαντικότεροι προορισμοί στην Ευρώπη. Στη Γαλλία διεξήχθη το 2017 το παγκόσμιο πρωτάθλημα σέρφινγκ. Δημοφιλείς προορισμοί στους οποίους μπορεί κάποιος να εξασκηθεί στο Σέρφινγκ στην Ελλάδα είναι η Μεσακτή στην Ικαρία, η Κολυμπήθρα στην Τήνο, η Κρήτη, η  Βουλιαγμένη Αττικής, ο Λαγκούβαρδος στην Πελοπόννησο, η Ασπροβάλτα στη Θεσσαλονίκη,η Πάργα, η Πρέβεζα και η Ζαχάρω Ηλείας 
Σχολές εκμάθησης σερφ στην Ελλάδα υπάρχουν στην Τήνο, στην Ικαρία, στη Σαντορίνη, στα Χανιά της Κρήτης, στη Λήμνο, στον  Λαγκούβαρδο της Πελοποννήσου, στην Πύλο της Μεσσηνίας και στη Γλυφάδα Αττικής.

Ωκεανία
Η Αυστραλία θεωρείται το προπύργιο του σέρφινγκ με μακραίωνη παράδοση, εξαιρετικές υποδομές και σημαντικότατους προορισμούς για την εξάσκηση του αθλήματος. Τα Νησιά Φίτζι είναι επίσης ένας πολύ σημαντικός προορισμός για την εκμάθηση σέρφινγκ.

Αθλητές

Ο Κέλι Σλέιτερ, ο οποίος έχει κατακτήσει 11 παγκόσμια πρωταθλήματα, θεωρείται ευρέως ως ο καλύτερος σέρφερ όλων των εποχών

Παραπομπές 

Αθλήματα
Αθλήματα με σανίδα
Ναυταθλήματα
Πολιτισμός της Χαβάης
Πολιτισμός της Καλιφόρνια
Αθλήματα με προέλευση τις Ηνωμένες Πολιτείες
Εύλαλο Ξάνθης

Το Εύλαλο είναι πεδινό χωριό της Θράκης στην Περιφερειακή Ενότητα Ξάνθης και από το 1997 είναι η έδρα του Δήμου Τοπείρου.

Γεωγραφία - Ιστορία 
Το Εύλαλο βρίσκεται προς τα όρια με την Περιφερειακή Ενότητα Καβάλας, στη δυτική πλευρά της  πεδιάδας της Ξάνθης, σε υψόμετρο 38 μέτρα. Το χωριό είναι κτισμένο ανατολικά και σε κοντινή απόσταση από τον ποταμό Νέστο ενώ απέχει 20 χιλιόμετρα νοτιοδυτικά της Ξάνθης και 51 χλμ. ανατολικά της Καβάλας. Οι κάτοικοί του είναι κυρίως αγρότες και κτηνοτρόφοι και τα κυριότερα προϊόντα της περιοχής είναι αραβόσιτος, καπνά, ζαχαρότευτλα, ηλίανθος κ.α. Υπάρχουν Χριστιανοί και Μουσουλμάνοι κάτοικοι, ενώ στους γειτονικούς οικισμούς συναντώνται αφροελληνικής καταγωγής κάτοικοι. Στο χωριό υπάρχουν περιφερειακό ιατρείο, αστυνομικός σταθμός και ταχυδρομικό κατάστημα.

Η ονομασία του την περίοδο της τουρκοκρατίας ήταν Ινανλή ενώ μετά την Μικρασιατική Καταστροφή και την ανταλλαγή πληθυσμών, εγκαταστάθηκαν πρόσφυγες από την Ανατολική Θράκη και τον Εύξεινο Πόντο. Σύμφωνα με τα οθωμανικά απογραφικά κατάστιχα (Salname) του 1898 υπήρχαν 15 σπίτια μουσουλμάνων και από το 1878 ως το 1912 ανήκε στο βιλαέτι Aδριανούπολης, στο σαντζάκι Γκιουμουλτζίνας (Kομοτηνής) και τον καζά Ξάνθης.

Διοικητικά 
Μετά την απελευθέρωση της Θράκης, αναφέρεται το 1924 ως Εύλαλο στο ΦΕΚ 194Α - 14/08/1924 να ορίζεται έδρα της ομώνυμης νεοϊδρυθείσας κοινότητας, η οποία ανήκε στη Ροδόπη. Το 1944 με το  ΦΕΚ 35Α - 21/12/1944 αποσπάστηκε στο νομό Ξάνθης και το 1977 με το ΦΕΚ 244Α - 04/12/1997  ορίστηκε έδρα του δήμου Τοπείρου. Σύμφωνα με το Πρόγραμμα «Καλλικράτης» μαζί με τους οικισμούς Δέκαρχο, Ηλιοκέντημα, Κρεμαστή, Κύρνος, Μικροχώρι, Ορφανό και Παλαιό Όλβιο αποτελούν τη δημοτική κοινότητα Ευλάλου που υπάγεται στο Δήμου Τοπείρου και σύμφωνα με την απογραφή του 2011 ως δημοτική κοινότητα έχει πληθυσμό 4.985 κατοίκους ενώ ως οικισμός 922. Οι παλιότερες απογραφές του είναι:

Παραπομπές 

Χωριά του νομού Ξάνθης
Δήμος Τοπείρου
Λοζάνγκ Γκιάτσο

Η κατά τους Λαμαϊστές, Αυτού Αγιότητα, ο Λοζάνγκ Γκιάτσο ήταν ο 5ος Δαλάι Λάμα. Γεννήθηκε το 1617 στο Θιβέτ και πέθανε το 1682. Οι δύο προηγούμενοι δαλάι Λάμα ήταν απλά ιστάμενοι θιβετιανοί μοναχοί. Βασίλευσε από το 1642 μέχρι το 1682 και απέκτησε τον τίτλο μετά τον θάνατό του. Είχε δύο αντιβασιλείς:
Αντιβασιλέας Σόναμ Ράπτεν (1642 - 1658)
Αντιβασιλέας Σάνγκιε Γκιάτσο (1678-1703)

Δαλάι Λάμα
Ριτσιότι Γκαριμπάλντι

Ο Ριτσιόττι Γαριβάλδης (1847 - 1924) ήταν ιταλός πολιτικός.

Η ζωή του
Γεννήθηκε το 1847, γιος του Τζουζέπε Γκαριμπάλντι. Εκλέχτηκε το 1887 βουλευτής στο Ιταλικό Κοινοβούλιο και το 1897 στον ελληνοτουρκικό πόλεμο πολέμησε με 3000 Ιταλούς στο πλευρό της Ελλάδας, στον Δομοκό. Το 1912 ετοιμάστηκε να πολεμήσει στους Βαλκανικούς πολέμους αλλά δεν του το επέτρεψε η κυβέρνηση της Ιταλίας. Γιος του ήταν ο Ιωσήφ (1879 - 1950).

Ιταλοί πολιτικοί
Λαύρεντο

Το Λαυρέντιο ήταν παραθαλάσιος οικισμός στην Ιταλία μεταξύ Όστιας και Λαβινίου. Βρίσκονταν τοποθετημένος στα δυτικά παράλια της Ιταλικής χερσονήου και δυτικά της Ρώμης. Οι Ρωμαίοι συγγραφείς τον αναφέρουν ως κοιτίδα του λατινικού πολιτισμού απο τα πανάρχαια χρόνια, ακόμα πριν την ανάδειξη του Λαβινίου. Αργότερα το Λαυρέντιο συμπτήχθηκε με το Λαβίνιο.  Σύμφωνα με τον Τίτο Λίβιο, τον 8ο αιώνα απεσταλμένοι του Λαυρεντίου φθάνοντας στη Ρώμη διώχτηκαν από τους ανθρώπους τους Τατίου. Οι κάτοικοι του Λαυρεντίου κατέθενσαν έντονη διαμαρτυρία, η οποία δεν εισακούστηκε από τον Τάτιο, και γι' αυτό αργότερα όταν ο Τάτιος επισκέφτηκε το Λαυρέντιο φονεύτηκε από το όχλο για εκδίκηση.

Αρχαίες πόλεις της Ιταλίας
Ανδρέας Μπιράκης

Ο Ανδρέας Ν. Μπιράκης (1885 -  17 Οκτωβρίου 1960) ήταν Έλληνας δικηγόρος και πολιτικός. Υπήρξε βουλευτής Θεσσαλονίκης και υπουργός, σημαίνον στέλεχος του Κόμματος των Φιλελευθέρων.

Βιογραφία 
Καταγόταν από τους Κομητάδες Σφακίων. Καταγόταν από οικογένεια αγωνιστών και ο ίδιος πολέμησε στους βαλκανικούς πολέμους του 1912-13 και έπειτα στον Πρώτο Παγκόσμιο. Ήταν σύμβουλος του στρατιωτικού διοικητή της Αρκαδίας από το 1917 ως το 1918.

Ακολούθησε νομικές σπουδές στο Πανεπιστήμιο της Αθήνας και έγινε διδάκτορας του Δικαίου. Στη συνέχεια άσκησε το επάγγελμα του δικηγόρου στη Θεσσαλονίκη.

Εξελέγη βουλευτής στη συμπρωτεύουσα αρχικά το 1923 και μετά το 1933.

Εκλέχθηκε ξανά βουλευτής Θεσσαλονίκης το 1946 με το Κόμμα των Φιλελευθέρων.

Χρημάτισε υπουργός Ταχυδρομείων, Τηλεγράφων και Τηλεφώνων στην κυβέρνηση Σοφούλη από τις 7 Σεπτεμβρίου 1947 ως τις 18 Νοεμβρίου 1948.

Απεβίωσε σε ηλικία 75 ετών στις 17 Οκτωβρίου 1960 και κηδεύτηκε από το ναό της Αγίας Σοφίας στη συμπρωτεύουσα.

Παραπομπές 

Βουλευτές Θεσσαλονίκης
Βουλευτές εκλεγμένοι με το κόμμα των Φιλελευθέρων
Έλληνες υπουργοί Ταχυδρομείων, Τηλεγράφων και Τηλεφώνων
Αυγούστα της Σαξονίας-Βαϊμάρης-Άιζεναχ

Η Αυγούστα (γερμ. Augusta, 30 Σεπτεμβρίου 1811 - 7 Ιανουαρίου 1890) ήταν κόρη του Μεγάλου Δούκα της Σαξονίας-Βαϊμάρης-Άιζεναχ και με τον γάμο της έγινε Βασίλισσα της Πρωσίας και μετά Αυτοκρατειρα της Γερμανίας.

Βιογραφία
Η Αυγούστα Μαρία Λουίζα Αικατερίνη ήταν η δεύτερη κόρη του Καρόλου Φρειδερίκου της Σαξονίας-Βαϊμάρης-Άιζεναχ και της Μαρίας Πάβλοβνα, κόρης του Παύλου της Ρωσίας. Ο Παύλος ήταν γιος της Αικατερίνης Β΄, έτσι η Αυγούστα ήταν δισεγγονή της.

Οικογένεια
Παντρεύτηκε το 1829 τον Γουλιέλμο της Πρωσίας, που τον είχε συναντήσει πρώτη φορά τρία χρόνια νωρίτερα. Μετά το γάμο της έγινε Βασίλισσα της Πρωσίας και μετά την στέψη του άνδρα της ως Αυτοκράτορα της Γερμανίας το 1871, έγινε πρώτη Αυτοκράτειρα της Γερμανίας. Είχε τέκνα:
 Φρειδερίκος Γ΄ (1831 - 1888), Αυτοκράτορας της Γερμανίας.
 Λουίζα (1838 - 1923), παντρεύτηκε τον Φρειδερίκο Α΄ του Μπάντεν.

Πηγές
 Karin Feuerstein-Praßer; Die deutschen Kaiserinnen 1871–1918, Regensburg 1997, ISBN 3-492-23641-3
 Wilhelm Treue (Hsg); Drei Deutsche Kaiser – Ihr Leben und Ihre Zeit 1858–1918, Verlag Ploetz, Würzburg 1987, ISBN 3-87640-192-5

Παραπομπές 

Οίκος των Χοεντσόλερν
Γερμανοί ευγενείς
Πρώσοι ευγενείς
Αυτοκράτειρες της Γερμανίας
Βασίλισσες της Πρωσίας
Πριγκίπισσες της Γερμανίας
Πριγκίπισσες της Πρωσίας
Βασιλομήτωρ
Πριγκίπισσες της Σαξονίας-Βαϊμάρης-Άιζεναχ
Οι Ρεπουμπλικανοί (Γαλλία)

Οι Ρεπουμπλικανοί (γαλλ. Les Républicains) είναι ένα γαλλικό πολιτικό κόμμα της κεντροδεξιάς. 

Το κόμμα ιδρύθηκε στις 30 Μαΐου 2015 ώστε να διαδεχτεί την Ένωση για ένα Λαϊκό Κίνημα η οποία ιδρύθηκε από τον πρώην Πρόεδρο της Γαλλικής Δημοκρατίας Ζακ Σιράκ. 

Το κόμμα είναι ένα από τα δύο μεγαλύτερα της χώρας μαζί με το κεντροαριστερό Σοσιαλιστικό Κόμμα.

Ηγέτης του κόμματος είναι ο Νικολά Σαρκοζί, ο οποίος διετέλεσε Πρόεδρος της Γαλλικής Δημοκρατίας από το 2007 μέχρι το 2012, οπότε και ηττήθηκε από τον Φρανσουά Ολλάντ. 

Το κόμμα συμμετέχει στην κοινοβουλευτική ομάδα του Ευρωπαϊκού Λαϊκού Κόμματος στο Ευρωπαϊκό Κοινοβούλιο.

Παραπομπές 

Γαλλικά πολιτικά κόμματα
Φιλελεύθερα-Συντηρητικά κόμματα
Ταρρακωνησία

Η Ταρρακωνησία Ισπανία (λατινικά: Hispania Tarraconensis) ήταν μια επαρχία αρχικά της ρωμαϊκής Ιβηρίας και στη συνέχεια του Βησιγοτθικού Βασιλείου. Ιδρύθηκε το 27 π.Χ. από τον Οκταβιανό Αύγουστο και περιελάμβανε τα εδάφη της πρώην Εντεύθεν Ιβηρίας, την κεντρική, βόρεια και ανατολική Ιβηρική χερσόνησο. Πρωτεύουσά του ήταν η Τάρρακο. Ως επαρχία ανήκε στην κατηγορία των «αυτοκρατορικών», δεδομένης της ύπαρξης σε αυτήν πυρήνων αντίστασης στην ρωμαϊκή εξουσία.

Από το 284 κι έπειτα, με τη νέα διοικητική μεταρρύθμιση του Διοκλητιανού, το βορειοδυτικό και νότιο της κομμάτι αποκόπηκαν, διαμορφώνοντας τις επαρχίες της Γαλικίας και της Καρχηδονιακής αντίστοιχα. Ο πληθυσμός της κατά τους πρώτους αιώνες μ.Χ. φέρεται να κυμαινόταν γύρω στα 3.500.000.

Οργάνωση της επαρχίας

Λεγεώνες 
Η επαρχία χαρακτηριζόταν από ένα αρκετά ανεπτυγμένο δίκτυο αστικών πυρήνων, που εντοπίζονταν κυρίως στην κοιλάδα του ποταμού Έβρου και τη μεσογειακή ακτή. Σημαντικές πόλεις, πέραν της πρωτεύουσας ήταν η Ιλέρντα, η Καισαραυγούστα, η Βαλέντια και η Νέα Καρχηδόνα.

Μετά τους Κανταβρικούς Πολέμους (26 π.Χ.- 19 μ.Χ.), στην Ταρρακωνική εγκαταστάθηκαν τρεις λεγεώνες:
 Η VI Victrix, στη σημερινή Λεόν, μέχρι το 70, όταν και μετακινήθηκε στην Κάτω Γερμανία από τον Βεσπασιανό.

 Η X Gémina, στη σημερινή Θαμόρα, μέχρι το 63 όταν στάλθηκε στην Παννονία από τον Νέρωνα.
 Η IV Μacedonia, κοντά στη σημερινή Παλένθια, μέχρι το 43 όταν επανεγκαταστάθηκε στην Γερμανία από τον Κλαύδιο Α΄.
Παράλληλα υφίσταντο αρκετά βοηθητικά σώματα.

Συγκοινωνίες 
Σημαντικό ήταν το ρωμαϊκό οδικό δίκτυο. Οι τρεις πιο σημαντικές οδικές αρτηρίες ήταν οι εξής:
 Αυτή που ένωνε την Αστούρικα Αουγκούστα με την Τάρρακο διαμέσω της κοιλάδας του Έβρου.
 Η vía Ab Asturica Burdigalam, που ένωνε την Αστούρικα Αουγκούστα με τα Βουρδίγαλα διαμέσω της σημερινής Γκιπούθκοα.
 Η Αυγούστεια Οδός, που ξεκινούσε από τα Πυρηναία και οδηγώντας παράλληλα με την μεσογειακή ακτή έφτανε στην Βαιτική.
Στο Κανταβρικό πέλαγος, το πιο σημαντικό λιμάνι ήταν η Oiasso, η σημερινή Γκιπούθκοα, από όπου εξήγαντο τα προϊόντα της κοιλάδας του Έβρου.

Παραπομπές 

Ρωμαϊκές επαρχίες της Ιβηρίας
Χρήστος Κατσώτης

Ο Χρήστος Κατσώτης  του Περικλή (γεννήθηκε στο Κοτσανόπουλο Πρέβεζας) είναι Έλληνας πολιτικός του Κομμουνιστικού Κόμματος Ελλάδας, βουλευτής για την εκλογική περιφέρεια Β΄ Αθηνών από το 2012.

Βιογραφία 
Έχει στο ενεργητικό του πολλούς αγώνες για το εργατικό κίνημα.

Ως υπάλληλος ξενοδοχείου, δραστηριοποιήθηκε στους κόλπους της Αριστεράς, έγινε μέλος του Ε.Γ. του ΠΑΜΕ, και διετέλεσε μέλος του προεδρείου του Εργατικού Κέντρου Αθήνας και πρόεδρος της Ένωσης Ξενοδοχοϋπαλλήλων της πρωτεύουσας. Επίσης, εξελέγη μέλος της Κεντρικής Επιτροπής του ΚΚΕ, με τελευταία επανεκλογή το 2013.

Εξελέγη για πρώτη φορά βουλευτής Β΄ Αθηνών του ΚΚΕ στις  Μαΐου και του Ιουνίου του 2012 και επανεξελέγη στις εκλογές του Ιανουαρίου του 2015 συγκεντρώνοντας 19.242 ψήφους καθώς και στις εκλογές του Σεπτεμβρίου της ίδιας χρονιάς.

Ως βουλευτής, μετέχει στην Επιτροπή για την Παρακολούθηση του Συστήματος Κοινωνικής Ασφάλισης και στη Διαρκή Επιτροπή Κοινωνικών Υποθέσεων.

Εξωτερικοί Σύνδεσμοι 

Προφίλ του Κατσιώτη Χρήστου στο Vouliwatch

Παραπομπές 

Βουλευτές εκλεγμένοι με το ΚΚΕ
Βουλευτές Β' Αθηνών
Έλληνες κομμουνιστές
Βουλευτές Β3' Νότιου Τομέα Αθηνών
Λουζιτανία

Η Λουζιτανία (λατιν.: Lusitania) ήταν επαρχία της ρωμαϊκής Ιβηρίας. Ιδρύθηκε το 27 π.Χ. από τον Οκταβιανό Αύγουστο και περιελάμβανε μέρος των εδαφών της πρώην Εκείθεν Ιβηρίας, που χονδρικά σήμερα αντιστοιχούν στην κεντρική και νότια Πορτογαλία και την ισπανική αυτονομία της Εστρεμαδούρα. Πρωτεύουσά του ήταν η Αυγούστα Ημερίτα (σημερινή Μέριδα). Ως επαρχία ανήκε στην κατηγορία των «αυτοκρατορικών», δεδομένης της ύπαρξης σε αυτήν πυρήνων αντίστασης στην ρωμαϊκή εξουσία.

Παραπομπές 

Ρωμαϊκές επαρχίες της Ιβηρίας
Πτώος

Στην ελληνική μυθολογία ο Πτώος ήταν γιος του Αθάμαντα και της Θεμιστούς, αδελφός του Σχοινέα, του Λεύκωνα, του Ερύθριου και του Πορφυρίωνα.

Όταν ο Αθάμας επέστρεψε στην δεύτερή του γυναίκα, την Ινώ, η Θεμιστώ έντυσε τον Πτωό και τα αδέλφια του με άσπρα ενώ τα παιδιά την Ινούς με μαύρα. Το βράδυ σκότωσε τα παιδιά που φορούσαν τα μαύρα ρούχα, αλλά η Ινώ είχε αλλάξει τα ρούχα των παιδιών έτσι η Θεμιστώ σκότωσε τα δικά της παιδιά.

Πρόσωπα της ελληνικής μυθολογίας
Θνητοί της ελληνικής μυθολογίας
Θάμαρ

Η Θάμαρ ήταν πρόσωπο της Παλαιάς Διαθήκης. 

Nυμφεύθηκε τον Ηρ, πρώτο γιο του Ιούδα, αλλά ο Γιαχβέ φόνευσε τον Ηρ γιατί ήταν κακός. Κατά τον νόμο έπρεπε να την νυμφευθεί ο δεύτερος γιος του Ιούδα, Αυνάν, τον οποίο ο Γιαχβέ φόνευσε επειδή εκσπερμάτισε εκτός. Στη συνέχεια έπρεπε ο Σηλώμ να λάβει τη Θάμαρ, αλλά ο πατέρας του δεν ήθελε επειδή φοβόταν πως θα πέθαινε κι αυτός. Έτσι η Θάμαρ μηχανεύθηκε να παρουσιαστεί στον πεθερό της σε μια έξοδό του ως πόρνη για να συνευρεθεί μαζί του, πράγμα που πέτυχε. Όταν ο Ιούδας κατάλαβε πως ήταν έγκυος θέλησε να τη σκοτώσει, αλλά αυτή του αποκάλυψε πως κυοφορούσε από αυτόν. Ο Ιούδας ανακάλεσε την απόφασή του έτσι γέννησε εκ της νύφης του δυο δίδυμα, τον Φαρές και Ζαρά, πρόγονους του Δαβίδ 

Πρόσωπα της Παλαιάς Διαθήκης
Ναυσικά (όνομα)

Ναυσικά, ελληνικό γυναικείο κύριο όνομα (βαφτιστικό όνομα).

Ετυμολογία του ονόματος
Όνομα αρχαιοελληνικής προέλευσης, Ναυσικᾶ (Ναυσικάα), σύνθετο, με το πρώτο συνθετικό να ανάγεται στη λέξη ναύς «πλοίο» και  το δεύτερο συνθετικό το ρήμα κάω «καίω».

Στην αρχαιοελληνική μυθολογία, η Ναυσικά είναι κόρη του βασιλιά των Φαιάκων Αλκινόου και της Αρήτης, η οποία, κατά την Οδύσσεια, περιέθαλψε τον ναυαγό Οδυσσέα.

Διάδοση του ονόματος
Το βαφτιστικό εισήλθε στο ελληνικό ονοματολόγιο τις παραμονές της επανάστασης του 1821 μαζί με άλλα αρχαιοελληνικά ονόματα σαν σύμβολο της συνέχειας του ελληνισμού και της επιθυμίας του έθνους να ζήσει ελεύθερο. Σήμερα, σε μια προσπάθεια στατιστικής αποτίμησης της συχνότητας των ελληνικών ονομάτων, το όνομα Ναυσικά παρουσιάζεται ως το 263ο πιο συχνό όνομα (175ο ανάμεσα στα γυναικεία ονόματα).

Ονομαστική εορτή
Το όνομα Ναυσικά δεν καταγράφεται στα συναξάρια και τα αγιολόγια της Ορθόδοξης Εκκλησίας, επομένως μπορεί να γιορτάζει τη γιορτή των αγίων Πάντων (56 ημέρες μετά την Κυριακή του Πάσχα).

Δείτε επίσης
 Ναυσικά, πριγκίπισσα των Φαιάκων
 Ναυσικά, αστεροειδής της Κύριας Ζώνης Αστεροειδών

Εξωτερικοί σύνδεσμοι

Σημειώσεις

Γυναικεία ελληνικά ονόματα
Αρχαία ελληνικά ονόματα
Ονόματα από την αρχαιοελληνική μυθολογία
Τσιτσιγάλπα

Η Τσιτσιγάλπα (ισπανικά: Chichigalpa, ισπανική  προφορά ΔΦΑ: [tʃitʃiˈɣalpa]) είναι πόλη και δήμος στο διαμέρισμα της Τσιναντέγα της Νικαράγουας.

Εικάζεται ότι οι πρώτοι κάτοικοι της Τσιτσιγάλπα έφθασαν από το Βορρά.

Η περίοδος ανομβρίας διαρκεί από το Νοέμβριο μέχρι τον Απρίλιο ενώ η υγρή εποχή επεκτείνεται από το Μάιο μέχρι τον Οκτώβριο. Η μέση ετήσια βροχόπτωση είναι 1.742 mm. Οι υψηλότερες θερμοκρασίες συμβαίνουν τον Απρίλιο.

Πηγές

Βιβλιογραφία
Historia del Municipio de Chichigalpa. 2000.
Sinopsis Histórica de Chichigalpa.

Εξωτερικοί σύνδεσμοι 
 Στατιστικά Στοιχεία της Τσιτσιγάλπα 

Πόλεις της Νικαράγουας
Σερντάν Σακίρι

Ο Σερντάν Σακίρι (Xherdan Shaqiri· προφορά στα αλβανικά Τζερντάν Σακίρι, γενν. 10 Οκτωβρίου 1991) είναι Ελβετός ποδοσφαιριστής αλβανικής καταγωγής και αγωνίζεται στη Σικάγο Φάιαρ στη θέση του μεσοεπιθετικού. Γεννήθηκε στις 10 Οκτωβρίου 1991 στο Γκνίλαν  του Κοσόβου από Αλβανούς γονείς και έχει τρία αδέρφια.

Έχει αγωνιστεί στη Βασιλεία, στην Μπάγερν Μονάχου, στην Ίντερ, στη Στόουκ Σίτι και στη Λυών. Με την Εθνική Ελβετίας έχει αγωνιστεί στο Μουντιάλ 2014, στο Euro 2016, στο Μουντιάλ 2018 και στο Euro 2020.

Παραπομπές

Εξωτερικοί σύνδεσμοι 
 
 Επίσημος ιστοχώρος

Ελβετοί ποδοσφαιριστές
Ποδοσφαιριστές Εθνικής Ελβετίας
Ποδοσφαιριστές Λίβερπουλ Φ.Κ.
Ποδοσφαιριστές ΦΚ Βασιλεία
Ποδοσφαιριστές Πρέμιερ Λιγκ
Ποδοσφαιριστές Ίντερ
Ποδοσφαιριστές Σούπερ Λιγκ Ελβετίας
Ποδοσφαιριστές Μπάγερν Μονάχου
Ποδοσφαιριστές Σέριε Α
Ποδοσφαιριστές Στόουκ Σίτι Φ.Κ.
Ποδοσφαιριστές Μπούντεσλιγκα
Ποδοσφαιριστές Εθνικής Ελβετίας Κ21
Ποδοσφαιριστές Παγκοσμίου Κυπέλλου 2010
Ποδοσφαιριστές Παγκοσμίου Κυπέλλου 2014
Ποδοσφαιριστές Ευρωπαϊκού Πρωταθλήματος 2016
Ποδοσφαιριστές Παγκοσμίου Κυπέλλου 2018
Ελβετοί αλβανικής καταγωγής
Παίκτες νικητές ΟΥΕΦΑ Τσάμπιονς Λιγκ
Ξένοι ποδοσφαιριστές στη Γερμανία
Ποδοσφαιριστές Ευρωπαϊκού Πρωταθλήματος 2020
Ποδοσφαιριστές Σικάγο Φάιαρ ΣΚ
FIFA Century Club
Παλάνα

Η Παλάνα (ρωσικά: Палана) είναι μια κωμόπολη της Ρωσίας με πληθυσμό 3.928 κατοίκων (απογραφή 2002). Παλιότερα η πόλη αποτελούσε πρωτεύουσα ξεχωριστού ομοσπονδιακού υποκειμένου, της Κοριακίας.

Γεωγραφία
Βρίσκεται στην δυτική Κράι Καμτσάτσκα, με την οποία έγινε μέρος στις 1 Ιουλίου 2007, όταν ενώθηκε η Κοριακία με την Καμτσάτσκα. Την διαρέει ο ποταμός Παλάνα και βρίσκεται πάνω από 500 χιλιόμετρα σε απόσταση από το Πετροπαβλόβσκ-Καμτσάτσκι. Διαθέτει αεροδρόμιο.

Κράι Καμτσάτκα
Ασιατικές πόλεις της Ρωσίας
Σεργκέι Ιλιούσιν

Ο Σεργκέι Ιλιούσιν (πλήρες όνομα Σεργκέι Βλαντιμίροβιτς Ιλιούσιν)(γεν. 1895 - πεθ. 1977) ήταν Ρώσος σχεδιαστής αεροπλάνων και ιδρυτής της εταιρίας Ilyushin.

Βίος
Γεννήθηκε το 1895 και πέθανε το 1977. Άρχισε να ασχολείται με τα αεροπλάνα σε ηλικία 19 ετών, το 1914. Έγινε τεχνικός και αποφοίτησε το 1917 με πτυχίο από την αεροναυτική σχολή. Τελείωσε τις σπουδές του το 1926 και άρχισε να διακρίνεται ως μηχανικός της Σοβιετικής Αεροπορίας, ιδρύοντας την εταιρία Ilyushin τον Ιανουάριο του 1933. Κατασκεύασε πολλούς τύπους αεροσκαφών, από καταδιωκτικά της Σοβιετικής Ένωσης του Β΄ Παγκοσμίου Πολέμου μέχρι αεροπλάνα που βρίσκονται μέχρι σήμερα σε υπηρεσία. Ένα από τα αεροπλάνα που έφτιαξε ήταν το IL-86 που μετέφερε μέχρι 350 επιβάτες. Τιμήθηκε επανειλημμένα με το Βραβείο Λένιν, 3 φορές με το βραβείο Ήρωας της σοσιαλιστικής εργασίας καθώς και άλλα κρατικά βραβεία.

Παραπομπές

Εξωτερικοί σύνδεσμοι
 

Ρώσοι μηχανικοί
Επαρχία Ασίρ

Η Επαρχία Ασίρ (αραβικά: عسير) είναι μια από τις 13 επαρχίες της Σαουδικής Αραβίας με έκταση 81.800 τετραγωνικά χιλιόμετρα και πληθυσμό 1.688.368 κατοίκους. Πρωτεύουσα είναι η Αμπχά.

Γεωγραφία
Συνορεύει με την επαρχία Μπαά στα βορειοδυτικά, με την επαρχία Μακά στα βόρεια και δυτικά, δυτικά βρέχεται από την Ερυθρά Θάλασσα, νοτιοδυτικά με το Τζιζάν, νότια με την Υεμένη και ανατολικά με το Νατζράν. Δεν έχει κυβερνεία.

Παραπομπές

Εξωτερικοί σύνδεσμοι
 

Επαρχίες της Σαουδικής Αραβίας
Επαρχία Τζωφ

Η Επαρχία Τζωφ (αραβικά: الجوف) είναι μια επαρχία της Σαουδικής Αραβίας με έκταση 100.212 τετραγωνικά χιλιόμετρα και πληθυσμό 361.676 κατοίκους.

Γεωγραφία
Συνορεύει με την Επαρχία Βορείων Συνόρων στα ανατολικά, με την Ιορδανία στα βόρεια, με την επαρχία Χαίλ στα νότια και την επαρχία Ταμπούκ στα δυτικά. Πρωτεύουσα είναι η Σακακά και έχει τρία κυβερνεία και είναι τα ακόλουθα:

Σακακά
Κουραγιάτ
Ντουμάτ Αλ Τζαντάλ

Παραπομπές

Εξωτερικοί σύνδεσμοι
 

Επαρχίες της Σαουδικής Αραβίας
Επαρχία Κασίμ

Η Επαρχία Κασίμ (αραβικά: القصيم) είναι μια επαρχία της Σαουδικής Αραβίας με έκταση 65.000 τετραγωνικά χιλιόμετρα και πληθυσμό 1.016.756 κατοίκους.

Γεωγραφία
Συνορεύει με την Επαρχία Χαΐλ στα βόρεια, στα δυτικά συνορεύει με την επαρχία Μαδίνα και νότια συνορεύει με την επαρχία Ριάντ. Πρωτεύουσα είναι η πόλη Μπουραϊντά και η επαρχία διαιρείται σε 10 κυβερνεία.

Παραπομπές

Εξωτερικοί σύνδεσμοι
 

Επαρχίες της Σαουδικής Αραβίας
Επαρχία Μπαά

Η Επαρχία Μπαά (αραβικά: الباحة) είναι η μικρότερη επαρχία της Σαουδικής Αραβίας με έκταση 9.921 τετραγωνικά χιλιόμετρα και πληθυσμό 377.739 κατοίκους.

Γεωγραφία
Συνορεύει με την επαρχία Μεδίνα στα νότια και βόρεια, με την επαρχία Ασίρ στα ανατολικά και δυτικά βρέχεται από την Ερυθρά Θάλασσα. Πρωτεύουσα είναι η Αλ-Μπαά και η επαρχία δεν έχει κυβερνεία.

Παραπομπές

Εξωτερικοί σύνδεσμοι
 

Επαρχίες της Σαουδικής Αραβίας
Επαρχία Μακά

Η Επαρχία Μακά (αραβικά: مكة) είναι η πολυπληθέστερη επαρχία της Σαουδικής Αραβίας με πληθυσμό 5.797.971 κατοίκους και έκταση 164.000 τετραγωνικά χιλιόμετρα. Πρωτεύουσα είναι η Μέκκα και η επαρχία είναι γνωστή κυρίως ότι σ'αυτήν βρίσκεται ο ιερός τόπος των μουσουλμάνων, η Μέκκα.

Γεωγραφία
Συνορεύει με τις επαρχίες Ασίρ, Τζιζάν και Μπαά στα νότια, με την επαρχία Ριάντ στα ανατολικά και στα βόρεια με την επαρχία Μεδίνα. Έχει 11 κυβερνεία και είναι τα ακόλουθα:

Αλ Τζμουμούμ
Αλ Καμίλ
Αλ Λιτ
Αλ Κουνφιντά
Ταΐφ
Τζέντα
Χουλέις
Μάκα Αλ Μουκαρραμά
Ραμπίγκ
Ρανιά
Τουρουμπά

Παραπομπές

Εξωτερικοί σύνδεσμοι
 

Επαρχίες της Σαουδικής Αραβίας
Επαρχία Μαδίνα

Η Επαρχία Μαδίνα (αραβικά: المدينة) είναι μια από τις 13 επαρχίες της Σαουδικής Αραβίας με έκταση 173.000 τετραγωνικά χιλιόμετρα και πληθυσμό 1.512.076 κατοίκους.

Γεωγραφία
Συνορεύει με την επαρχία Μακά στα νότια, στα ανατολικά συνορεύει με την επαρχία Ριάντ, Κασίμ και Χαΐλ, στα βόρεια συνορεύει με την επαρχία Ταμπούκ και στα δυτικά βρέχεται από την Ερυθρά Θάλασσα. Πρωτεύουσα είναι η πόλη Μεδίνα και η επαρχία έχει 7 κυβερνεία και είναι τα ακόλουθα:

Αλ Μαδίνα
Αλ Χουνακίγια
Μαντ Αλ Τανάμπ
Αλ Ούλα
Μπαντρ
Χαϋνμπάρ
Γιανμπού Αλ Μπαάρ

Παραπομπές

Εξωτερικοί σύνδεσμοι
 

Επαρχίες της Σαουδικής Αραβίας
Annexet

Το Annext είναι ένας από τους πιο μικρούς κλειστούς χώρους στην Στοκχόλμη, Σουηδία. Ο χώρος μπορεί να φιλοξενήσει μέχρι 3.500 άτομα. Η δημιουργία του χώρου ολοκληρώθηκε το 1989. Σήμερα, χρησιμοποιείται ως επί το πλείστον για συναυλίες, εκθέσεις, συνέδρια και άλλα παρόμοια.

Αίθουσες συναυλιών στη Σουηδία
Στοκχόλμη
Τζετσούν Πέμα

Η Τζετσούν Πέμα (Jetsun Pema, 1990-) είναι η σημερινή βασίλισσα του Μπουτάν.

Η ζωή της
Γεννήθηκε στις 4 Ιουνίου 1990 στο Θίμφου κι έχει άλλα 4 αδέρφια.

Είναι η νεότερη σύζυγος αρχηγού κράτους στον κόσμο και στις 20 Μαΐου 2011, στα εγκαίνια του Κοινοβουλίου του Μπουτάν ανακοινώθηκε ο αρραβώνας της με τον 10 χρόνια μεγαλύτερο της βασιλιά του Μπουτάν Γίγκμε Κεσάρ Ναμγκιάλ Βανγκτσούκ σε ηλικία 21 ετών. Οι γάμοι τους τελέστηκαν στις 13 Οκτωβρίου 2011 στην Πουνάχα Τσόνγκ.

Παραπομπές 

Βασιλείς του Μπουτάν
Μπέτσι Μπέικερ

Η Μπέτσι Ράσελ Μπέικερ (αγγλικα: Betsy Russell Baker) ήταν Αμερικανίδα υπεραιωνόβια.

Η ζωή της
Γεννήθηκε στις 20 Αυγούστου 1842 και πέθανε στις 24 Νοεμβρίου 1955. Το 1955 δημιουργήθηκε ο τίτλος του γηραιότερου εν ζωή ανθρώπου στον κόσμο και έτσι έγινε η πρώτη που κατείχε αυτό τον τίτλο. Ζούσε στην πολιτεία Νεμπράσκα των ΗΠΑ και στην θέση αυτή την διαδέχτηκε η συμπατριώτισσα της, Μάρθα Γκράχαμ.

Υπεραιωνόβιοι
Παρίσης Καλλιγκάτσης

Ο Παρίσης  Καλλιγκάτσης του Χρήστου (και Καλιγκάτσης, 1896-1979) ήταν Έλληνας δικηγόρος και πολιτικός, ο οποίος υπηρέτησε ως βουλευτής Πέλλας και ως υφυπουργός. Ήταν παντρεμένος με τη Χρυσούλα Καλλιγκάτση και είχαν μία κόρη, τη Σίσυ.

Σταδιοδρομία 
Σπούδασε νομικά και εργάστηκε ως δικηγόρος. Εξελέγη για πρώτη φορά βουλευτής Εδέσσης το 1928, επανεξελέγη βουλευτής Πέλλης το 1932 και Εδέσσης το 1933 με το κόμμα των Φιλελευθέρων. Εξελέγη επίσης βουλευτής Πέλλης στις εκλογές του 1936. Μεταπολεμικά εξελέγη βουλευτής Πέλλας  στις εκλογές του 1946 με το Κόμμα των Φιλελευθέρων και στη συνέχεια με την ΕΡΕ το 1958.
Ο Παρίσης Καλιγκάτσης υπηρέτησε ως υφυπουργός στις κυβερνήσεις Πλαστήρα και Βούλγαρη. Στην κυβέρνηση Πλαστήρα διορίστηκε υφυπουργός Γενικός Διοικητής Δυτικής Μακεδονίας στις 7 Μαρτίου 1945. Στην κυβέρνηση Βούλγαρη παρέμεινε υφυπουργός ως την παραίτησή του, στις 11 Ιουνίου 1945.

Πέθανε στην Αθήνα στις 14 Ιουνίου 1979 και κηδεύτηκε την επομένη από το Πρώτο Νεκροταφείο.

Παραπομπές 

Έλληνες υφυπουργοί Γενικοί Διοικητές Δυτικής Μακεδονίας
Βουλευτές εκλεγμένοι με το κόμμα των Φιλελευθέρων
Βουλευτές Πέλλας
Βουλευτές Έδεσσας
Βουλευτές εκλεγμένοι με την ΕΡΕ
Hovet

Το Hovet (παλιά γνωστό ως Johanneshovs Isstadion) είναι κλειστό γήπεδο στην Στοκχόλμη. Το γήπεδο χρησιμοποιείται κυρίως για αγώνες χόκεϊ επί πάγου,συναυλίες και για εταιρικές εκδηλώσεις. Το γήπεδο άνοιξε το 1955 σαν υπαίθριος χώρος, ωστόσο η οροφή προστέθηκε το 1962 και ο εσωτερικός χώρος έχει αλλάξει σημαντικά αφού έγινε ανακαίνιση το 2002. Το γήπεδο είναι έδρα των ομάδων χόκεϊ της ΑΪΚ Στοκχόλμης και της Djurgårdens IF. Η επίσημη χωρητικότητα είναι 8.094 θεατές για αγώνες χόκεϊ επί πάγου και 8.300 για συναυλίες.

Φωτογραφίες 

Γήπεδα χόκεϊ επί πάγου στη Σουηδία
Αίθουσες συναυλιών στη Σουηδία
Βουλγαρική Εθνική Τηλεόραση

Η Βουλγαρική Εθνική Τηλεόραση (βουλγ: Българска национална телевизия, Bŭlgarska natsionalna televiziya, συντ: BNT) είναι ο δημόσιος ραδιοτηλεοπτικός φορέας της Βουλγαρίας.

Ίδρυση και χρηματοδότηση
Η εταιρεία ιδρύθηκε το 1959 και άρχισε να εκπέμπει από τις 7 Νοεμβρίου 1959  Η πρώτη μετάδοση του καναλιού έγινε στην επέτειο της Οκτωβριανής Επανάστασης στη Ρωσία. Η μετάδοση έγινε έγχρωμη το 1970. Τα κεντρικά γραφεία βρίσκονται στην πρωτεύουσα της Βουλγαρίας, τη Σόφια. Η BNT χρηματοδοτείται από την κυβέρνηση κατά 60%, το υπόλοιπο 40% της χρηματοδότησης γίνεται από τηλεοπτικές διαφημίσεις.

Ακόμη έλαβε επίσημη πρόσκληση, από την Ευρωπαϊκή Ραδιοτηλεοπτική Ένωση (EBU), να φιλοξενήσει τον Διαγωνισμό Παιδικού Τραγουδιού, "Junior Eurovision" του 2015.

Τηλεοπτικά κανάλια

Παραπομπές

Εξωτερικοί σύνδεσμοι
 

Κρατικοί ραδιοτηλεοπτικοί σταθμοί
Τηλεόραση στη Βουλγαρία
Γιορτινή φορεσιά Μεταξάδων

Ως γιορτινή φορεσιά των Μεταξάδων αναφέρεται η γυναικεία ενδυμασία που φοριόταν τα παλιότερα χρόνια από τον γυναικείο πληθυσμό των Μεταξάδων του Έβρου κατά τις επίσημες περιστάσεις.

Περιγραφή
Η φορεσιά έχει απλό σχήμα και διαθέτει έντονα χρώματα που της δίνουν μια ανάγλυφη μορφή. Αποτελείται από το πουκάμισο, το φουστάνι, τη ποδιά, τη ζώνη και τον κεφαλόδεσμο.

Το πουκάμισο είναι βαμβακερό υφαντό πουκάμισο που φτάνει μέχρι τη μέση της κνήμης. Το χρώμα του πουκάμισου ποικίλει με το λευκό, το καρό, το κόκκινο και το μουσταρδί να αποτελούν τις κυρίαρχες αποχρώσεις. Το φουστάνι είναι αμάνικο, κατασκευάζεται από υφαντό με ρίγες και διαθέτει κάθετα ανοίγματα που περιβάλλονται με κέντημα (κορφουλήθρες) όπως και πολύχρωμα κεντήματα στο στήθος. Η ποδιά είναι κατασκευασμένη από βαμβακερό ύφασμα με σκουρόχρωμες δαντέλες και δένεται στη μέση ενώ στα πόδια φοριούνται μακριές κάλτσες που είναι πλεγμένες με νήματα διάφορων χρωμάτων. Χαρακτηριστικό εξάρτημα είναι η ζώνη, γνωστή και ως μπακιροζούναρο, η οποία ανήκει στα είδη ζώνης που χρησιμοποιούνταν αποκλειστικά στον γεωγραφικό χώρο της Θράκης. Για το στολισμό του κεφαλιού χρησιμοποιούνται δύο μαντήλια από βαμβάκι πλαισιωμένα από κρόσσια και ανθικό διάκοσμο. Ανάλογα με την οικονομική κατάσταση της κάθε οικογένειας, τοποθετούνταν στο λαιμό κοσμήματα.

Παραπομπές

Ελληνικές φορεσιές
Νομός Έβρου
Μιγκέλ Ιδάλγο ι Κοστίγια

Ο Μιγκέλ Ιδάλγο ι Κοστίγια (Miguel Hidalgo y Costilla, 8 Μαΐου 1753 – 30 Ιουλίου 1811) ήταν μιγάς ιερέας από το Μεξικό και ηγέτης του πολέμου ανεξαρτησίας του Μεξικού.

Η ζωή του
Γεννήθηκε στις 8 Μαΐου 1753 και το 1810 κήρυξε τον πόλεμο εναντίον των Ισπανών, που κατείχαν το Μεξικό ήδη από το 1521. Αποτέλεσμα αυτής της πολεμικής σύρραξης ήταν να γίνει το Μεξικό ανεξάρτητο το 1821 όπου αποφασίστηκε ότι η χώρα θα πάρει το όνομά της από την πόλη του Μεξικού. Σήμερα, προς τιμήν του μια μεξικανική πολιτεία ονομάζεται Ιδάλγο.

Μεξικανοί επαναστάτες
Μαίρη Κουάντ

Η Μαίρη Κουάντ (αγγλικά: Dame Barbara Mary Quant) είναι Βρετανίδα σχεδιάστρια μόδας και επιχειρηματίας, γνωστή ως η «εφευρέτρια του μίνι φορέματος».

Βιογραφία
Η Μαίρη Κουάντ γεννήθηκε στις 11 Φεβρουαρίου του 1934 στο Λονδίνο και ήταν κόρη Ουαλών εκπαιδευτικών. Φοίτησε στη Σχολή Καλών Τεχνών του κολεγίου Γκόλτνσμιθς την περίοδο 1950-1953 και έπειτα έμαθε κοπτική και ραπτική σε νυχτερινό σχολείο. Το 1955 εργάστηκε για μερικούς μήνες σε ένα μαγαζί με καπέλα στο Λονδίνο και στα τέλη του ίδιου χρόνου άνοιξε μαζί με τον μετέπειτα σύζυγό της, Αλεξάντερ Πλάνκετ Γκριν, κατάστημα με την ονομασία «Bazaar» στην King's Road στο Τσέλσι του Βόρειου Λονδίνου. Αν και αρχικά πουλούσε νεανικά ρούχα επώνυμων σχεδιαστών, αργότερα ξεκίνησε να σχεδιάζει και η ίδια μερικά ρούχα τα οποία σύντομα έγιναν περιζήτητα ενώ μεγάλη επιτυχία σημείωσαν τα μίνι φορέματα της. Το 1966 παρουσίασε τη σειρά καλλυντικών της, ενώ τιμήθηκε από τη βασίλισσα Ελισάβετ με το παράσημο της Βρετανικής Αυτοκρατορίας και εισήχθη στο Fashion Hall of Fame. Πέραν από το Ηνωμένο Βασίλειο, οι δημιουργίες της σημείωσαν μεγάλη επιτυχία τόσο στις ΗΠΑ όσο και στην Ιαπωνία.
Κατά τη διάρκεια των δεκαετιών του 1970 και του 1980 επικεντρώθηκε στα προϊόντα οικιακής κατανάλωσης και στα προϊόντα καλλωπισμού.

Από το γάμο της με τον Αλεξάντερ Πλάνκετ Γκριν απέκτησε ένα γιο. Χήρεψε το 1990 ενώ τα τελευταία χρόνια ζει σε εξοχική κατοικία στην επαρχία του Σάρεϊ. Τον Δεκέμβριο του 2014 τιμήθηκε με τον τίτλο της Ντέιμ, που αποτελεί τιμητικό τίτλο ιπποτικού τάγματος για γυναίκες.

Παραπομπές

Βρετανοί σχεδιαστές μόδας
Αξιωματικοί του Τάγματος της Βρετανικής Αυτοκρατορίας
Ιβάν Κλιουν

Ο Ιβάν Βασιλιεβίτς Κλιουν (Κλιουνκόφ) (Ρωσικά: Иван Васильевич Клюн, 1873–1943) γεννήθηκε στο Μπολσίγιε Γκόρκι, της επαρχίας Βλαντιμίρ, ενώ από το 1881 ως το 1892 έζησε μαζί με την οικογένειά του στην Ουκρανία.

Βιογραφία

Τα πρώτα χρόνια
Τα χρόνια 1892-1893 εργάστηκε ως λογιστής σε εργοστάσιο ζάχαρης στην επαρχία Βορόνεζ. Την περίοδο 1892-1896 έζησε στην Πολωνία, όπου και παρακολούθησε μαθήματα στη Σχολή για την Προώθηση των Τεχνών της Βαρσοβίας (1896). Το 1898, εγκαταστάθηκε στη Μόσχα, όπου εργάστηκε ως λογιστής και από το 1900 μαθήτευσε σε διάφορα εργαστήρια, ανάμεσα στα οποία και αυτό του Φιόντορ Ρέρμπεργκ (1903-1906), όπου συνάντησε τον Μαλέβιτς. Συμμετείχε σε διάφορες εκθέσεις στη Μόσχα, στην Πετρούπολη, στο Οριόλ και στο Κουρσκ.

Η δημιουργία
Την περίοδο 1914-16 δημιούργησε σειρές ανάγλυφων και γλυπτών στο χώρο. Το 1915 υποστήριξε τον σουπρεματισμό του Μαλέβιτς και τα χρόνια 1915-16 συμμετείχε σε όλες τις μεγάλες εκθέσεις της πρωτοπορίας όπως Τραμ V, 0,10, Το Μαγαζί και στην έκθεση της ομάδας Βαλές Καρό. Το 1918 ορίστηκε διευθυντής του Κεντρικού Γραφείου Εκθέσεων του Τμήματος Εικαστικών Τεχνών του Λαϊκού Κομισαριάτου Διαφώτισης (ΙΖΟ ΝΑΡΚΟΜΠΡΟΣ). Τα χρόνια 1918-21 ήταν Καθηγητής Ζωγραφικής στα Ελεύθερα Κρατικά Καλλιτεχνικά Εργαστήρια (ΣΒΟΜΑΣ), στα Ανώτερα Κρατικά Καλλιτεχνικά και Τεχνικά Εργαστήρια (ΒΧΟΥΤΕΜΑΣ) και κατά την περίοδο 1920-21 ήταν μέλος του Ινστιτούτου Καλλιτεχνικής Παιδείας (ΙΝΧΟΥΚ). Στις δεκαετίες 1920-1930 δημιούργησε μια σειρά νεκρών φύσεων με γεωμετρικές φόρμες και χρωματικούς συνδυασμούς. Το 1922, παρουσίασε έργα του στην Πρώτη Έκθεση Ρωσικής Τέχνης στην Γκαλερί βαν Ντίμεν στο Βερολίνο. Κατά το διάστημα 1923-30 σχεδίασε μια σειρά φουτουριστικών εκδόσεων και το 1925 στράφηκε στον Πουρισμό. Το 1936, ζωγράφισε μία μνημειακή σύνθεση για τον προθάλαμο του Πανρωσικού Ερευνητικού Ινστιτούτου Αλιείας και Ωκεανογραφίας με τίτλο Η Ζωή στη Θάλασσα. 

Πέθανε στις 13 Δεκεμβρίου του 1943.

Παραπομπές

Ρώσοι ζωγράφοι
Ρωσική πρωτοπορία
Όμιλος Α΄ Ευρωμπάσκετ 2015

Ο Όμιλος Α΄ του Ευρωμπάσκετ 2015 θα λάβει χώρα από την 5η Σεπτεμβρίου έως την 10η Σεπτεμβρίου 2015. Όλοι οι αγώνες του ομίλου θα γίνουν στην Park&Suites Arena στο Μονπελιέ, στη Γαλλία.

Ο όμιλος αποτελείται από τη Βοσνία και Ερζεγοβίνη, τη Φινλανδία, τη Γαλλία, το Ισραήλ, την Πολωνία και την Ρωσία. Οι τέσσερεις πρώτες ομάδες στην τελική κατάταξη προκρίνονται στον δεύτερο γύρο.

Βαθμολογία

Όλες οι ώρες είναι στην τοπική (UTC+2).

5 Σεπτεμβρίου

Πολωνία – Βοσνία και Ερζεγοβίνη

Ισραήλ – Ρωσία

Γαλλία – Φινλανδία

6 Σεπτεμβρίου

Ρωσία – Πολωνία

Φινλανδία – Ισραήλ

Βοσνία και Ερζεγοβίνη – Γαλλία

7 Σεπτεμβρίου

Φινλανδία – Ρωσία

Ισραήλ – Βοσνία και Ερζεγοβίνη

Γαλλία – Πολωνία

9 Σεπτεμβρίου

Βοσνία και Ερζεγοβίνη – Φινλανδία

Πολωνία – Ισραήλ

Ρωσία – Γαλλία

10 Σεπτεμβρίου

Φινλανδία – Πολωνία

Βοσνία και Ερζεγοβίνη – Ρωσία

Ισραήλ – Γαλλία

Εξωτερικοί σύνδεσμοι
Βαθμολογία

Όμιλος Α΄
Όμιλος Β΄ Ευρωμπάσκετ 2015

Ο Όμιλος Β΄ του Ευρωμπάσκετ 2015 θα λάβει χώρα από την 5η Σεπτεμβρίου έως την 10η Σεπτεμβρίου 2015. Όλοι αγώνες του ομίλου γίνονται στο O2 Γουόρλντ στο Βερολίνο, στη Γερμανία.

Ο όμιλος αποτελείται από τη Γερμανία, την Ισλανδία, την Ιταλία, την Σερβία, την Ισπανία και την Τουρκία. Οι τέσσερις καλύτερες ομάδες στην τελική κτάταξη προκρίνονται στο δεύτερο γύρο.

Βαθμολογία

Όλες οι ώρες είναι στην τοπική (UTC+2).

5 Σεπτεμβρίου

Γερμανία – Ισλανδία

Ισπανία – Σερβία

Ιταλία – Τουρκία

6 Σεπτεμβρίου

Σερβία – Γερμανία

Ισλανδία – Ιταλία

Τουρκία – Ισπανία

8 Σεπτεμβρίου

Σερβία – Ισλανδία

Γερμανία – Τουρκία

Ισπανία – Ιταλία

9 Σεπτεμβρίου

Τουρκία – Σερβία

Ιταλία – Γερμανία

Ισλανδία – Ισπανία

10 Σεπτεμβρίου

Σερβία – Ιταλία

Γερμανία – Ισπανία

Τουρκία – Ισλανδία

Εξωτερικοί σύνδεσμοι
Βαθμολογία

Όμιλος Β΄
Όμιλος Δ΄ Ευρωμπάσκετ 2015

Ο Όμιλος Δ΄ του Ευρωμπάσκετ 2015 θα λάβει χώρα από την 5η Σεπτεμβρίου έως την 10η Σεπτεμβρίου 2015. Όλοι αγώνες του ομίλου γίνονται στο Αρένα Ρίγα στην Ρίγα, στην Λετονία.

Ο όμιλος αποτελείται από το Βέλγιο, την Τσεχία, την Εσθονία, την Λετονία, την Λιθουανία και την Ουκρανία. Οι τέσσερις καλύτερες ομάδες στην τελική κτάταξη, προκρίνονται στο δεύτερο γύρο.

Βαθμολογία

Όλες οι ώρες είναι στην τοπική (UTC+3).

5 Σεπτεμβρίου

Τσεχία – Εσθονία

Βέλγιο – Λετονία

Λιθουανία – Ουκρανία

6 Σεπτεμβρίου

Εσθονία – Βέλγιο

Λετονία – Λιθουανία

Ουκρανία – Τσεχία

7 Σεπτεμβρίου

Λιθουανία – Βέλγιο

Τσεχία – Λετονία

Ουκρανία – Εσθονία

9 Σεπτεμβρίου

Βέλγιο – Τσεχία

Λετονία – Ουκρανία

Εσθονία – Λιθουανία

10 Σεπτεμβρίου

Ουκρανία – Βέλγιο

Λετονία – Εσθονία

Τσεχία – Λιθουανία

Εξωτερικοί σύνδεσμοι
Βαθμολογία

Όμιλος Δ΄